Μουσική+Παράδοση+της+Κέρκυρας

**Επιστροφή στα Θέματα της ΚΕΡΚΥΡΑΣ**

 Η Κέρκυρα την εποχή της Αναγέννησης καθώς βρίσκεται στο πέρασμα από Βενετία για Κρήτη, γίνεται αναμφίβολα κοινωνός των νέων λογοτεχνικών και μουσικών ρευμάτων, αλλά βρίσκεται ακόμα στη σκιά των μεγάλων δημιουργών της εποχής, Κορνάρου, Θεοτοκόπουλου και Λεονταρίτη. Όταν το 1669 οι Κρήτες πρόσφυγες βρίσκουν καταφύγιο στην Ενετοκρατούμενη Κέρκυρα και τα υπόλοιπα Επτάνησα, φέρνουν μαζί τους και την γνήσια μουσική τους παράδοση. Τραγουδιστές, οργανοπαίκτες αλλά και ψάλτες επηρεάζουν πλέον όχι μόνο την πόλη αλλά και την ύπαιθρο. Η ψαλμωδία των Επτανησίων με μελωδίες βυζαντινές και τρίφωνη αυτοσχέδια συνοδεία ακόμη και σήμερα ονομάζεται **'κρητικό μέλος'.**  Καθοριστική για τα μουσικά δρώμενα και την περαιτέρω ανάπτυξη της **Δυτικίζουσας μουσικής παράδοσης της Κέρκυρας**, υπήρξε η δημιουργία το 1690 του **San Giaco mo**.Στοά Ευγενών (Logia) στην αρχή, μετατρέπεται σε θέατρο το 1720, αρχίζει να φιλοξενεί παραστάσεις όπερας το 1733 και γίνεται το αρχαιότερο και σπουδαιότερο μουσικό λίκνο των Βαλκανίων και της Ανατολικής Μεσογείου, τους καρπούς του οποίου η Κέρκυρα, σε πείσμα των καιρών, απολαμβάνει μέχρι σήμερα.

=**ΦΙΛΑΡΜΟΝΙΚΕΣ ΚΕΡΚΥΡΑΣ (Μπάντες)**=

Άξιοι μέχρι σήμερα συνεχιστές της τοπικής μουσικής παράδοσης είναι οι Φιλαρμονικές της Κέρκυρας, που άρχισαν να ιδρύονται από το 1840 και μετά. Τα πολυάριθμα μουσικά σώματα που υπάρχουν σήμερα στο νησί: φιλαρμονικές, χορωδίες, ωδεία, συμφωνική ορχήστρα Δήμου Κερκυραίων, συγκρότημα μουσικής δωματίου, διατηρούν άρρηκτη τη μουσική παράδοση της Κέρκυρας. H συντήρηση της Κερκυραϊκής μουσικής παράδοσης σταθερά τροφοδοτεί το πανελλήνιο μουσικό σώμα με δημιουργούς, που ήρθε να πλαισιώσει τα τελευταία χρόνια η δημιουργία του Μουσικού Γυμνασίου και Λυκείου καθώς και η ίδρυση Τμήματος Μουσικών Σπουδών στο Ιόνιο Πανεπιστήμιο. Κάποιες από τις μεγαλύτερες φιλαρμονικές τις Κέρκυρας είναι:

ΦΙΛΑΡΜΟΝΙΚΗ ΕΤΑΙΡΕΙΑ ΚΕΡΚΥΡΑΣ (ΠΑΛΑΙΑ)
H Φιλαρμονική Εταιρεία γνωστή στην Κέρκυρα ως “**Παλαιά Φιλαρμονική**”, ιδρύθηκε το 1840 από εκλεκτά μέλη της κερκυραϊκής κοινωνίας. Eδώ δίδαξε μουσική ο Νικόλαος Xαλικιόπουλος Mάντζαρος, συνθέτης του Εθνικού Ύμνου. Είναι η μπάντα που απέδωσε πρώτη τον Εθνικό Ύμνο και παιάνισε το 1896 στους πρώτους Ολυμπιακούς Αγώνες στο Καλλιμάρμαρο Στάδιο των Αθηνών τον Ολυμπιακό Ύμνο του Κερκυραίου συνθέτη Σπύρου Σαμαρά. Πρόεδροί της διατέλεσαν προσωπικότητες όπως: Αντρέα Μουστοξύδης, Πέτρος Βράιλας Αρμένης, Άγγελος Γιαλλινάς, ενώ ο συνθέτης Νικόλαος Xαλικιόπουλος-Mαντζαρος, που αφιέρωσε τη ζωή του στη διδασκαλία της μουσικής και υπήρξε η ψυχή της Εταιρίας μέχρι το θάνατό του. Σήμερα η Φιλαρμονική Εταιρία διαθέτει μπάντα 150 μουσικών, μπαντίνα 90 μουσικών και ορχήστρα τζαζ 40 μουσικών. Έχει λάβει μέρος δίνοντας συναυλίες σε διάφορες πόλεις στην Ελλάδα και το εξωτερικό.

media type="youtube" key="OLkRHih96FU" height="315" width="560"
 * Δείτε μια παρουσίαση για την Παλιά Φιλαρμονική της Κέρκυρας**



ΜΑΝΤΖΑΡΟΣ
Tο 1888 μία ομάδα 20 περίπου φιλόμουσων νέων κερκυραίων ίδρυσε ένα κέντρο το οποίο ονόμασε ``Ψυχαγωγικόν``. Μετά τινά χρόνο ο μουσικοδιδάσκαλος Αναστάσιος Ρινόπουλος υπαρχιμουσικός της ήδη μοναδικής λειτουργούσας στην Κέρκυρα Φιλαρμονικής ,``ο Άγιος Σπυρίδων`` έτος ιδρύσεως 1840, με άλλους 13 μουσικούς απεχώρησαν από την `` Παλαιά`` Έτσι από τα μέλη του ``Ψυχαγωγικού,`` από τους απομακρυνθέντας, της ήδη υπάρχουσας ``Παλαιάς`` Φιλαρμονικής μουσικούς και τον μουσικοδιδάσκαλο Αναστάσιο Ρινόπουλο ιδρύθηκε το νέον μουσικό σώμα, το οποίον, αφού συνεστήθη, εξευρέθησαν στέγη και μουσικά όργανα. Στις 25/10/1890 εκλέγεται το πρώτο Διοικητικό Συμβούλιο με Πρόεδρο τον Λεωνίδα Βλάχο Ιδρυτή του τότε εκπαιδευτηρίου "Καποδίστριας" και Αρχιμουσικό τον Αναστάσιο Ρηνόπουλο. Το νεοϊδρυθέν μουσικό σώμα, προς τιμήν του Συνθέτου του Εθνικού μας ύμνου Νικολάου Χαλικιόπουλου Μάντζαρου, ονομάζεται ``Μουσικός Σύλλογος Μάντζαρος``(Οκτώβριος 1890), λίγο μετά δια ψηφοφορίας των μελών δίδεται η ονομασία Φιλαρμονική Εταιρία`` Μάντζαρος``(18 Νοεμβρίου 1890). Τις 17 Φεβρουαρίου 1891 αναλαμβάνει νέος Αρχιμουσικός ο Λεωνίδας Ραφαήλοβιτς, ήδη αρχιμουσικός της στρατιωτικής Μουσικής του 10ου Συντάγματος πεζικού Κερκύρας. Ο Λεωνίδας Ραφαήλοβιτς παρέμεινε αρχιμουσικός της Φιλαρμονικής ``Μάντζαρος`` μέχρι τις 25 Φεβρουαρίου 1898. Σε τούτον οφείλεται η πλήρης και άρτια συγκρότηση του μουσικού σώματος που αριθμούσε τότε 39 μουσικούς. Η πρώτη επίσημη εμφάνιση του μουσικού σώματος πραγματοποιήθηκε στην Λιτανεία του Αγίου Σπυρίδωνος την πρώτη Κυριακή του Νοεμβρίου(πρωτοκύριακο)του έτους 1890(4 Νοεμβρίου 1890). Σήμερα η Φ.Ε.Μ. διατηρεί: Α) Σχολές Ξυλίνων, Χαλκίνων, Κρουστών και Θεωρίας, όπου φοιτούν δωρεάν περίπου 180 μαθητές κάθε χρόνο Β)Σχολή για παιδιά Προσχολικής ηλικίας Γ) Το Μουσικό σώμα το οποίο αποτελείται από 170 μουσικούς με Αρχιμουσικό τον Κον Σπύρο Δολιανίτη, Δ)Μπαντίνα 60 μουσικών και Ε) Ορχήστρα Ελαφράς Μουσικής.



= = = ΚΑΠΟΔΙΣΤΡΙΑΣ =

Η Φιλαρμονική Ένωση Κέρκυρας **"Ο ΚΑΠΟΔΙΣΤΡΙΑΣ"** ιδρύθηκε το 1980 και είναι ένα από τα κύρια και μεγαλύτερα πολιτιστικά σωματεία της Κέρκυρας, που διδάσκεται η Θεία Τέχνη της μουσικής και έχει σκοπό τη διατήρηση, βελτίωση και διάδοση των πολιτιστικών στοιχείων του τόπου μας, τόσο μέσα όσο και έξω από το νησί της Κέρκυρας. Η πρώτη εμφάνιση του Μουσικού Σώματος έγινε την **01/01/1981** και αποτέλεσε το μεγάλο γεγονός για την πόλη της Κέρκυρας. Μετέχει σε όλες τις εκδηλώσεις των Εθνικών και Τοπικών Εορτών, παρελάσεις, λιτανείες, δοξολογίες κλπ. Δίνει το λιγότερο 5-6 συναυλίες το χρόνο με έργα κλασικής, αποσπάσματα από όπερες και οπερέτες, τη χειμερινή περίοδο στο Δημοτικό Θέατρο και την καλοκαιρινή στο πάλκο. Επίσης τα τμήματα μπαντίνας, ορχήστρας και επίδειξης εμφανίζονται στο κοινό 2 ή 3 φορές το χρόνο. Οι σχολές της Φιλαρμονικής άρχισαν να λειτουργούν από την 1/10/1981 και είναι οι εξής: Στις σχολές φοιτούν ετησίως περίπου 200 μαθητές "εντελώς δωρεάν". Επίσης το διδακτικό προσωπικό εκτός από το Διευθυντή σχολών και Αρχιμουσικό αποτελείται από 25 περίπου δασκάλους, οι οποίοι διδάσκου αφιλοκερδώς. Οι σχολές μας τροφοδοτούν με μουσικούς, όχι μόνο το μουσικό μας σώμα αλλά και στρατιωτικά μουσικά σώματα, τη Συμφωνική Ορχήστρα του Δήμου Κερκυραίων και μουσικά συγκροτήματα εντός και εκτός της Κέρκυρας. Επίσης κατά καιρούς πάρα πολλοί μουσικοί μας, αφού μετεκπαιδεύτηκαν σε ωδεία των Αθηνών και του εξωτερικού, προσλήφθηκαν στην Κρατική ορχήστρα Αθηνών, την ορχήστρα της Εθνικής λυρική σκηνής ή έγιναν καθηγητές μουσικής Μέσης Εκπαίδευσης, αλλά και καθηγητές σε ωδεία των Αθηνών. Tο κύριο σώμα της Φιλαρμονικής (Mπάντα) με επικεφαλή το Διευθυντή σχολών και Αρχιμουσικό τον κ. Μιχάλη Μιχαλόπουλο αποτελείται από 150 μουσικούς ( σε πλήρη σύνθεση).
 * Σχολή Θεωρητικών,
 * Σχολή μελωδικού Σολφέζ,
 * Σχολή ανωτέρων θεωρητικών, Ιστορία μουσικής και Μορφολογίας.
 * Σχολή ξύλινων πνευστών οργάνων,
 * Σχολή χάλκινων πνευστών οργάνων
 * Σχολή κρουστών οργάνων,
 * Σχολή μουσικής πληροφορικής και μουσικής τεχνολογίας με σύγχρονα οπτικοακουστικά μέσα.

Επεξεργασία ήχου από μαθητές... media type="file" key="Nanourisma1.mp3" width="240" height="20"
 * Ακούστε ένα Νανούρισμα από τη γιαγιά μιας μαθήτριάς μας**